**RÉSZVÉTELI FELHÍVÁS**

**„Magyar Föld Legjava Bisztro” Mintaprojektben való részvételre az**

**Agrármarketing Centrum Nonprofit Kft.**

**nemzeti közösségi standjain az alábbi helyszíneken:**



 ****

1. **78. Országos Mezőgazdasági és Élelmiszeripari Kiállítás és Vásár, Budapest, Hungexpo Budapesti Vásárközpont, 2017. szeptember 19-24.**: Az OMÉK Magyarország legnagyobb agrárgazdasági rendezvénye, amely több mint 100 éves múltra tekint vissza. 2017. szeptember 20-24. között 78. alkalommal rendezzük meg Budapesten, a HUNGEXPO Budapesti Vásárközpont és a Kincsem Park területén. Újdonság, hogy a rendezvényt szakmai nap előzi meg: 2017. szeptember 19-én fórumok és üzletember találkozók várják a szakmabelieket. Az OMÉK 2017 elsődleges célja, hogy bemutassa a szakmának és a nagyközönségnek a fejlett, hatékony, környezettudatos vállalkozásokra és a családi gazdaságokra épülő mezőgazdaság értékeit és eredményeit. A termelők kistájak szerint vonulnak majd fel, ezáltal a látogatók megismerhetik az adott tájak (Őrség, Nyírség, Szigetköz stb.) jellemző termékeit, ízeit, gasztronómiáját.
2. **A 22. AF - L'Artigiano in Fiera, Fieramilano, Rho, Milánó, Olaszország, 2017. december 2-10.** Idén 22. alkalommal kerül megrendezésre a L’Artigiano in Fiera kiállítás a Milánói Vásárközpontban. A kiállításon egyedi, eredeti és kiváló minőségű kézműves termékekkel ismerkedhetnek meg a látogatók a világ minden tájáról. A vásár mellett számos színes program várja az érdeklődőket: koncertek, főző show, táncelőadások.
3. **INTERNATIONALE GRÜNE WOCHE, Messe Berlin, Németország, 2018. január 19-28.** A mezőgazdaság, élelmiszeripar és kertészet legnagyobb európai fogyasztói kiállítása a 92 éves múltra visszatekintő berlini Grüne Woche nemzetközi vásár (IGW). Magyarország 1972 óta tradicionális résztvevője az élelmiszergazdaság ezen kiemelkedő seregszemléjének, amely egyben a német és a nemzetközi politikai vezetés egyik legfőbb találkozóhelye is.

Az Agrármarketing Centrum Nonprofit Kft. (továbbiakban AMC) a mintaprojekt keretében - közösségi megjelenéseinek fejlesztése céljából - 2 külföldi és 1 belföldi kiállításon tervezi megvizsgálni egy tradicionális magyaros ízvilágú vendéglátóegység működtetésének lehetőségét egy valós üzleti környezetben. A mintaprojektben alkalmazott marketingeszközt 2018. évtől kezdődően hosszútávon kívánja az AMC alkalmazni. A mintaprojekt megvalósulását követően, a résztvevő beszámolóiból nyert adatok alapján kerülhet kidolgozásra 2018. évtől az AMC kiállítási eszközrendszer fejlesztésének lehetséges üzleti modellje, tevékenységének vendéglátással történő bővítése.

**Az Agrármarketing Centrum Nonprofit Kft. (továbbiakban AMC) részvételi felhívást hirdet a mintaprojekthez való csatlakozásra az alábbiak szerint**

Az AMC fő tevékenysége a magyar élelmiszerágazati termékek közösségi marketing eszközökkel történő népszerűsítése a fogyasztók körében, kül- és belföldön. A részvétel fő célja, hogy az AMC fő tevékenységével összhangban, a szervezett közösségi kiállítással egységben, de attól jól elhatárolhatóan, olyan vendéglátó egység kerüljön kialakításra, amely:

* hangsúlyosan megjeleníti a magyar jelleget:
* kiemelten megjelennek a vendéglátó egységben a magyar nemzeti színek
* kiemelten megjelennek a nemzetközi piacokon Hungarikumaink
* kínálatában később részletesen bemutatott elvárások mentén, dominánsan megjelennek a magyar gasztronómia jellegzetességei

A résztvevő hideg- és melegkonyhás vendéglátási tevékenység biztosításával csatlakozik a mintaprojekthez az AMC által hazai és nemzetközi kiállításokon bérelt kiállítási területein.

A kiállítások melyeken a feladat kivitelezésre kerül a mintaprojekt során.

* **OMÉK, Hungexpo, Budapest, 2017. szeptember 19-24.**
* **L’Artigiano in Fiera, Milánó, Olaszország, 2017. december 2-10.**
* **IGW 2018, Berlin, Németország, 2018. január 19-28.**

Kiállítói tér kialakításával a bérelt terület

* alkalmas kell, hogy legyen több funkció egy időben történő betöltésére is úgy, mint pl. bár, étterem, büfé a nevezett vásárokon a projektkoordinátorokkal történő előzetes egyeztetés mentén;
* kiemelten fontos, hogy az árusított, illetve a felszolgált ételek, illetve élelmiszerek és azok beszállítói legalább 95%-ban magyar termelőktől, illetve előállítóktól kerüljenek biztosításra, beleértve a külföldi megjelenéseket is;
* L’Artigiano in Fiera, Milánó kiállítás során a bérelt területen 60 m2 közösségi marketing tevékenység céljából a résztvevő feladata társkiállítói terek kialakítása, valamint ezen területek továbbértékesítése. A társkiállítók regisztrálása és mindennemű kapcsolattartás a vásárral a jelentkező feladata. Kiemelten fontos, hogy a társkiállítók 30 %-a reprezentatív jelleggel be tudja mutatni a hazai sertéshúsból készült magas minőségű termékek skáláját.

Az adott kiállítások esetében a szükséges területet az AMC biztosítja.

A felépítménnyel kapcsolatos költségek a jelentkezőre hárulnak, beleértve a kialakítás és az üzemeltetés minden költségét, valamint a szükséges személyzet és megfelelő engedélyek biztosítását is.

A felépítményhez tartozó minden elem és felszerelés beszerzése, valamint kivitelezésének, üzemeltetésének az adott vásárral történő engedélyeztetése a részvételi felhívásra jelentkező feladata.

A jelentkezés feltétele, hogy a résztvevő az üzemeltetési időszak lezárását követően szakmai beszámolót köteles készíteni.

A projekt lezárását követően, a beruházással érintett installációs elemek és berendezések, valamint az arculatokhoz tartozó felhasználási jogok a résztvevő tulajdonában maradnak.

A vendéglátó egység üzemeltetéséhez a résztvevőnek biztosítania kell a projekt megvalósítása során:

* Agrármarketing Centrum Nonprofit Kft. projektfelelősével előre egyeztetett étlapot a megfelelő számban,
* a kialakításra kerülő vendégtérhez méretezetten az attrakciós sarkot programmal,
* vendéglátói feladatok elvégzéséhez szükséges személyzetet
* higiéniai és egészségügyi előírások betartását; egészségügyi kiskönyv biztosítását a személyzet minden tagja számára

A jelentkezés feltétele:

* látványterv a vendéglátó egység bemutatására
* üzemeltetéshez kapcsolódó táblázatos és szöveges bemutató anyagok, amelyekben az elhelyezhető vendéglétszám, a kiszolgáló személyzet, a tárolóterületek és kiszolgálóterületek részletes leírása is szerepel
* az étlap és a kínálat részletes bemutatása
* az alapanyagok beszállítóinak részletes bemutatása
* összegzés és magyar termékek tervezett arányának, valamint azok beszerzése módjának részletes bemutatása

A beszámoló megküldésének határideje: kiállítás zárónapját követő 8 munkanap

A jelentkezés feltétele a mintaprojekt keretében mindhárom kiállításon való részvétel.

**Részvételi díj:**

OMÉK 300 m2 területen történő megjelenés 2.000.000 Ft + ÁFA

L’Artigiani in Fiera kiállításon 360 m2 területen 11.000.000 Ft + ÁFA

IGW kiállításon 300 m2 területen 10.000.000 Ft + ÁFA

**Jelentkezési határidő:** 2017. szeptember 15.

**Jelentkezés módja:** Jelentkezési lap visszaküldése

Jelentkezésük csak az AMC visszaigazolása után tekinthető elfogadottnak.

*Lukács Zsuzsa*

*rendezvény- és kiállításszervező*

*Agrármarketing Centrum*

*Nonprofit Kft.*

*telefon: 06 30/ 278 6632*

E-mail: lukacs.zsuzsa@amc.hu